Psicosi d'atemptat a les Rambles - Notícies Societat - Notícies Societat - e-notícies
Societat · 2 de Juny de 2019. 19:58h.
Detenen un home filipí amb una arma d'aire comprimit
Els Mossos d'Esquadra han detingut un home de nacionalitat filipina que portava una arma llarga de plàstic d'aire comprimit i que ha provocat el pànic entre els vianants que avançaven pel passeig. Un grup de turistes que passejava han alertat a la policia.
Els fets han començat al voltant del Mercat de la Boqueria i, després, l'home ha avançat passeig avall fins a la zona d'Escudellers. Testimonis dels fets afirmen que l'home ha disparat alguns trets a l'aire i s'ha amagat en un portal del carrer dels Escudellers, on finalment ha estat detingut pels Mossos.
Durant la detenció, l'home s'ha resistit i tres agents de la policia n'han resultat ferits lleus. Finalment ha estat reduït i l'han traslladat a la comissaria de les Corts per delicte d'amenaça i atemptat contra agents de l'autoritat.